A Bizottság 1509/97/EK rendelete

(1997. július 30.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1195/97/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések a mellékelt táblázatban szereplő 1–4. árucikk tekintetében összhangban vannak a Vámkódexbizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúra szerinti besorolása az említett táblázat 2. oszlopában feltüntetett KN-kód alapján történik.

2. cikk

A tagállamok vámhatóságai által közzétett, e rendelet rendelkezéseinek meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében három hónapig még lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő huszonegyedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. július 30-án.

a Bizottság részéről

Mario Monti

a Bizottság tagja

[1] HL L 170., 1997.6.28., 11. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.0,8 g/cm3 fajlagos tömeget meghaladó kemény farostlemezből készült, alapozással kezelt, hagyományos beltéri lemezelt ajtók formájához és stílusához igazított ajtóburkolatok. Ezek az ajtóburkolatok a beltéri ajtók részét képezik. | 44111900 | A besorolást a Kombinált Nómenklatúra 1. és 6. általános értelmezési szabálya, valamint a 4411, 441119 és a 44111900 KN-kód határozza meg. |

2.Ablakkeretek készítéséhez használt, 48 vagy 85 mm széles és 72 mm magas, erezetükkel párhuzamosan összeragasztott rétegekből álló négyszögletes fatömbök, enyhén lekerekített végekkel. | 44189010 | A besorolást a Kombinált Nómenklatúra 1. és 6. általános értelmezési szabálya, valamint a 4418, 441890 és a 44189010 KN-kód határozza meg. A laminált fa ácsipari árucikk. |

3.Gépi fúvással előállított, műanyag talapzathoz rögzített üveggömbből és zenedobozból álló, ún. muzsikáló "hóvihar-gömb".Az üvegburát – a figurákat körülvevő – folyadékkal és mesterséges hópelyhekkel töltik meg. A gömböt felrázva, a pelyhek hóvihart imitálnak. | 70139990 | A besorolást a Kombinált Nómenklatúra 1. 3. b) és 6. általános értelmezési szabálya, valamint a 7013, 701399 és a 70139990 KN-kód határozza meg. |

4.Haszonállat-istálló műanyag bevonatú, eldolgozott szélű, alátámasztott, kifeszített fémlapokból álló padlózata.A padlózat elsődleges célja a tisztántartás elősegítése. | 73089059 | A besorolást a Kombinált Nómenklatúra 1. és 6. általános értelmezési szabályai, valamint a 7308, 730890 és a 73089059 KN-kód határozza meg. |

--------------------------------------------------